⁣Μαρσούλα Χανιώτη: Ιδρύεται, επιτέλους, Κέντρο Κοινότητας στην Μύκονο – Δεν ήταν προτεραιότητα της Διοίκησης Κουκά οι κοινωνικές υπηρεσίες [Video]

Tue, 09 Dec 2025 13:30:48 +0000

Μια σημαντική πρωτοβουλία στον τομέα της κοινωνικής μέριμνας και αλληλεγγύης υπέρ των κοινωνικά ευάλωτων και οικονομικά ασθενών συμπολιτών μας, αναλαμβάνει ο δήμος μας προχωρώντας στην ίδρυση και λειτουργία του Κέντρου Κοινότητας Μύκονου. Με απόφαση που έλαβε η Δημοτική Επιτροπή, κατόπιν της εισήγησης μου, ο δήμος μας θα υποβάλει σχετική πρόταση, που συντάσσει ήδη το Γραφείο Πολιτικής Υγείας και Ισότητας, για ένταξη και χρηματοδότηση στο επιχειρησιακό πρόγραμμα "Νότιο Αιγαίο", της Περιφέρειας Νοτίου Αιγαίου.

Δυστυχώς κατά την προηγούμενη περίοδο, σε αντίθεση με ότι συνέβη σε άλλα νησιά της Περιφέρειας μας, δεν εκδηλώθηκε από το δήμο Μυκόνου ενδιαφέρον και έτσι δεν λειτούργησε Κέντρο Κοινότητας. Αποτέλεσμα, στο νησί μας να παρατηρείται έλλειψη στον τομέα παροχής κοινωνικών υπηρεσιών.

Με βάση την νομοθεσία,το Κέντρο Κοινότητας που επιδιώκουμε να ιδρυθεί στη Μύκονο, θα λειτουργήσει ως Υπηρεσία του δήμου που θα μεριμνά για: την εφαρμογή πολιτικών κοινωνικής προστασίας, την ενημέρωση των συμπολιτών μας που ανήκουν στις κατηγορίες των δικαιούχων ,για τα κοινωνικά προγράμματα που υλοποιούνται και τους αφορούν

⁣Ο δήμος μας μετά την έγκριση της αίτησης του, θα προχωρήσει στη στέγαση και στην προκήρυξη θέσεων για την πρόσληψη ειδικοτήτων που είναι απαραίτητες για τη λειτουργία του Κέντρου.

Χανιώτη Ν. Μαρουσούλα
Αντιδήμαρχος Παιδείας Κοινωνικής Μέριμνας,Προσχολικής Εκπαίδευσης και Φροντίδας